Cel mai mare oraş din pădurea amazoniana a primit vaccinul anti-Covid.
Cel mai mare oraş din pădurea amazoniană a primit vaccinul. Prima care s-a vaccinat este Vanda Ortega. Vanda Ortega este membru tribal indigen Witoto.
A ajuns vaccinul împotriva COVID-19 şi în cel mai mare oraş din pădurea tropicală amazoniană, Manaus. Acolo situaţia este critică din cauza coronavirusului. Stocurile de oxigen sunt din ce în ce mai reduse, iar medicii sunt nevoiţi să aleagă între pacienţii cărora le dau şansa la viaţă şi cei pe care îi lasă să moară. A avut loc şi o ceremonie de iniţiere a campaniei de vaccinare. Vanda Ortega, membru tribal indigen Witoto, dar şi asistentă medicală, în vârstă de 33 de ani, a fost prima care s-a vaccinat, chiar la ceremonie. Vanda Ortega, membru tribal şi asistentă medicală: "Vreau să îi mulţumesc lui Dumnezeu şi strămoşilor noştri. Nu este necesar doar să garantăm vaccinul pentru 410.000 de indigeni, acum suntem peste un milion de indigeni pe tot teritoriul Braziliei care au nevoie să fie protejaţi de această pandemie. Vă mulţumesc tuturor pentru acest moment, Tupana (figură religioasă Indigenă) ar trebuie să aibă grijă de noi, Dumnezeu ar trebui să ne protejeze. ".